Førskolegruppen våren 2023



Barna deres er nå de eldste i barnehagen og har allerede begynte på det siste halvåret i barnehagen før skolestart til høsten. Vi i Bjergsted barnehage har et ønske om at det siste året i barnehagen skal være innholdsrikt og gøy, og at de får en trygg og god overgang mellom barnehagen og skolen.

*Rammeplanen* sier blant annet at det i barnehagen må legges til rette for at barn kan ta avskjed med barnehagen på en god måte, glede seg til å begynne på skolen, med en tro på egne evner og seg selv. Barna skal oppleve at det er en sammenheng mellom barnehage og skole. For å legge til rette for dette velger vi å ha førskolegrupper der vi vil øve på noen basisferdigheter. Barnehagen skal ikke være skole, men vi skal altså forberede oss.

**Praktiske ferdigheter 🡪** Bli selvstendig rundt matbordet, i garderobesituasjon, toalettbesøk og «hva en må ha i sekken» når vi skal på tur. Her jobber vi med å huske på matpakken, vannflaske og ekstra votter/genser i sekken om vi blir kalde. Vi jobber også med «blyantgrepet» i enkle oppgaver som omhandler språk (bokstaver), antall, rom og form.

**Sosiale ferdigheter 🡪** Være en god venn, samarbeide, hjelpe hverandre, dele og vente på tur. Hvordan snakker og oppfører vi oss rundt hverandre?

**Kropp og bevegelse 🡪** Gå på turer og oppholde oss i nærområdet. Vi går på turer til Tastaveden, Byhaugen, Gramstadhaugen, Gjøsteinsparken, lekeplasser, museer og har planlagt en tur til Dalsnuten i mai.

Annenhver mandag har vi samarbeid med Solvang barnehage hvor vi møter de på tur, og blir litt kjent med hverandre før skolestart til høsten 😊 På torsdager er førskolegruppen delt i to hvor fokusområdet er å presentere bokstaver gjennom lytting, bøker og tegning. Her leser vi Alf og Bett sine bokstavbøker, prøver å finne hvilke ord som begynner på de ulike bokstavene, øver på bokstavlyder og tegner noe som begynner på de enkelte bokstavene.

Ellers skal vi gjøre mye annet gøy som å besøke ulike museer som barnemuseet, kunstmuseum, jernaldergården, arkeologisk museum og svartehåla på Randaberg. Barna har selv vist interesse for vikingtid og arkeologi, og vi har derfor valgt å ha litt fokus på dette fremover. Vi gleder oss 😊



Vedlagt ligger det en plan for hvordan våren fremover ser ut. Men her kan det fort skje endringer underveis 😊